Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 288

2. A munkaterület rövid, jellemzõ leírása A képzési szakasszisztens javaslattételi és behatárolt döntési jogkörrel, felelõsséggel bír az állami, önkormányzati, alapítványi és egyházi intézményeknél, valamint a gazdasági élet egyes területein kialakult — elsõsorban munkaerõ-piaci, de szükség esetén iskolai rendszerû — képzési igények kielégítésében, az erre alkalmas szakmai programok megszervezésében, továbbá a munkaerõ-piaci folyamatokhoz alkalmazkodni képes regionális és helyi szakképzés-politika alakításában. Tevékenységét szükségszerûen a gazdasági élet, az oktatási és a szociális ellátórendszerek, illetve a non-profit szféra különbözõ szintû intézményeinek szereplõivel együttmûködésben végzi. A képzési szakasszisztens tevékenységi keretébe elsõsorban a munkaerõ-piaci szolgáltatások körébe tartozó szer- 2003/119. szám vezõ feladatok tartoznak, de foglalkoztatása során korlátozott mértékben elemzõ-kutató és tervezõ feladatok ellátására is igénybe vehetõ. Munkavégzése során: — részt vesz a szakképzés-politika és a vonatkozó szakterületû tudományos hatások anyagainak gyûjtésében, rendszerezésében, — figyelemmel kíséri az iskolai rendszerû (állami, önkormányzati, egyházi, alapítványi) képzõ intézmények, a gazdasági egységek szakképzési dokumentumait, azokat áttekinthetõ rendszerben tárolja, — koncepció javaslatokat készít elõ a munkaadója szakképzési tevékenysége eredményesebbé tétele érdekében, — szervezési munkával megteremti a képzés elõfeltételeit, annak zavartalan lebonyolítását, — a képzési dokumentumok és eszközök elõkészítése, gondozása révén elõsegíti az oktatók munkáját, — felméréseket végez, vélemények összegezésében közremûködik, — igény és lehetõség esetén asszisztensi szinten részt vesz a szakképzési felkészítésben (elsõsorban gyakorlati téren), — a munkavégzés menetének ügyviteli feladatait koordinálja, az elemzéseket elõkészíti. Az elvégzett munka értékelését elõkészíti, abban közremûködik, — kapcsolatot tart a már említett szakképzõ intézményekkel, a területi munkaügyi központokkal, a regionális munkaerõ-fejlesztõ és képzõ központokkal, a szakmai közélet szereplõivel, a civil kezdeményezések szereplõivel, — részt vesz a végzettek nyomon-követéses vizsgálataiban, a munkába állás intézményes támogatásában.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes